钦定古今图书集成/理学汇编/经籍典/第145卷 > 《隋书》 > 《经籍志》
## 钦定古今图书集成/理学汇编/经籍典/第145卷 > 《隋书》 > 《经籍志》

《韩诗》二十二卷。〈注〉汉常山太傅韩婴《薛氏章句
韩诗翼要》十卷。〈注〉《汉·侯苞传》

《韩诗外传》十卷。〈注〉梁有《韩诗谱》二卷，《诗神泉》一卷，汉
有道征士赵晔撰，亡
《毛诗》二十卷。〈注〉汉河间太守毛苌传郑氏《笺》。梁有《毛
诗》十卷，马融注，亡。

《毛诗》二十卷。〈注〉王肃注。梁有《毛诗》二十卷，郑元、王肃
合注；《毛诗》二十卷，谢沈注；《毛诗》二十卷，晋兖州别驾
江熙注。亡。

《集注毛诗》二十四卷。〈注〉梁桂州刺史崔灵恩注。梁有
《毛诗序》一卷，隐居先生陶弘景注，亡。

《毛诗笺音证》十卷。〈注〉后魏太常卿刘芳撰。梁有《毛诗
音》十六卷，徐邈等撰；《毛诗音》二卷，徐邈撰；《毛诗音隐》
一卷，于氏撰。亡。

《毛诗并注音》八卷。〈注〉秘书学士鲁世达撰。

《毛诗谱》三卷。〈注〉吴太常卿徐整撰。

《毛诗谱》二卷太叔求及刘炫注。

“谢氏《毛诗谱钞》”一卷。〈注〉梁有《毛诗杂议难》十卷，侍中
贾逵撰，亡。

《毛诗义问》十卷。〈注〉魏太子文学刘桢撰。

《毛诗义駮》八卷。〈注〉王肃撰。

《毛诗奏事》一卷。〈注〉王肃撰。有《毛诗问难》二卷，王肃撰，
亡。

《毛诗駮》一卷。〈注〉魏司空王基撰。残缺。梁五卷。又有《毛
诗答问駮谱》合八卷，又《毛诗释义》十卷，谢沈撰；《毛诗
义》四卷，《毛诗笺传是非》二卷，并魏秘书郎刘璠撰；《毛
诗答杂问》七卷，吴侍中韦昭、侍中朱育等撰；《毛诗义
注》四卷。亡。

《毛诗异同评》十卷。〈注〉晋长沙太守孙毓撰。

《难孙氏毛诗评》四卷。〈注〉晋徐州从事陈统撰。梁有《毛
诗表隐》二卷，陈统撰，亡。

《毛诗拾遗》一卷。〈注〉郭璞撰。梁又有《毛诗略》四卷，亡
《毛诗辩异》三卷。〈注〉晋给事郎杨乂撰。梁有《毛诗背隐
义》二卷，宋中散大夫徐广撰；《毛诗引辨》一卷，宋奉朝
请孙畅之撰；《毛诗释》一卷，宋金紫光禄大夫何偃撰；

《毛诗异义》二卷。〈注〉杨乂撰。梁有《毛诗杂义》五卷，杨乂
撰；《毛诗义疏》十卷，谢沈撰；《毛诗杂义》四卷，晋江州刺
史殷仲堪撰；《毛诗义疏》五卷，张氏撰。亡。

《毛诗集解叙义》一卷。〈注〉顾欢等撰。

《毛诗序义》二卷。〈注〉宋通直郎雷次宗撰。梁有《毛诗义》
一卷，雷次宗撰；《毛诗序注》一卷，宋交州刺史阮珍之
撰；《毛诗序义》七卷，孙畅之撰。亡。

《毛诗集小序》一卷。〈注〉刘炫注。

《毛诗序义疏》一卷。〈注〉刘𤩽等撰。残缺。梁三卷。梁有“《毛
诗篇次义》一卷，刘𤩽撰；《毛诗杂义注》三卷”，亡。

《毛诗发题序义》一卷。〈注〉梁武帝撰。

《毛诗大义》十一卷。〈注〉梁武帝撰。梁有《毛诗十五国风
义》二十卷，梁简文撰。

《毛诗大义》十三卷。

《毛诗草木虫鱼疏》二卷。〈注〉乌程令吴郡陆玑撰
《毛诗义疏》二十卷。〈注〉舒援撰。

《毛诗谊府》三卷。〈注〉后魏安丰王元延明撰。

《毛诗义疏》二十八卷。〈注〉萧岿散骑常侍沉重撰
《毛诗义疏》二十卷。

《毛诗义疏》二十九卷。

《毛诗义疏》十卷。

《毛诗义疏》十一卷。

《毛诗义疏》二十八卷。

《毛诗述义》四十卷。〈注〉国子助教刘炫撰。

《毛诗章句义疏》四十卷。〈注〉鲁世达撰。

《毛诗释疑》一卷。〈注〉梁有“《毛诗图》三卷，《毛诗孔子经图》
十二卷，《毛诗古圣贤图》”二卷，亡。

《业诗》二十卷。〈注〉宋奉朝请业遵注。

右三十九部，四百四十二卷。〈注：〉《通计》亡书，合七十六部，六百八十三卷。

诗者，所以导达心灵，歌咏情志者也，故曰：“在心为志，
发言为诗。”上古人淳俗朴，情志未惑，其后君尊于上，
臣卑于下，面称为谄，目谏为谤，故诵美讥恶以讽刺
之，初但歌咏而已，后之君子，因被管弦，以存劝戒。夏
殷已上，诗多不存。周氏始自后稷，而公刘克笃前烈，
太王肇基王迹，文王光昭前绪，武王克平殷乱，成王、
周公化至太平，诵美盛德，踵武相继，幽厉板荡，怨刺
并兴。其后王泽竭而诗亡，鲁太师挚次而录之，孔子
删《诗》，上采商，下取鲁，凡三百篇。至秦，独以为讽诵不
灭。汉初，有鲁人申公，受《诗》于浮丘伯，作《诂训》，是为《鲁
诗》；齐人辕固生亦传《诗》，是为《齐诗》；燕人韩婴亦传《诗》，
是为《韩诗》。终于后汉，三家并立。汉初，又有赵人毛苌
善《诗》，自云子夏所传，作《诂训传》，是为《毛诗》古学，而未
得立。后汉有九江谢曼卿，善《毛诗》，又为之训。东海卫
敬仲受学于曼卿，先儒相承，谓之《毛诗序》。子夏所创，
毛公及敬仲又加润益，郑众、贾逵、马融并作《毛诗传》，
郑元作《毛诗笺》。《齐诗》魏代已亡，《鲁诗》亡于西晋，《韩诗》
虽存，无传之者，唯《毛诗郑笺》至今独立。又有叶《诗》奉
朝请叶遵所注，立义多异，世所不行。